Tiyang neneman wau sangêt anggènipun niling-nilingakên swara wau, satêlasing swara lajêng ngaturi wangsulan makatên: o, pukulun, sakalangkung panuwun kula bab rumêntahing sih wilasanipun Hyang Wisesa dhatêng badan kawula, kawula pundhi-pundhi ing êmbun-êmbunan, kawula pancèn trêsna sangêt dhatêng semah kawula, pramila umur kawula ingkang sapalih kawula sukakakên dhatêng semah kawula, sok ugi semah kawula sagêd gêsang kados wingi uni.